A Biblia is említést tesz róla: kapor | Gyógyszer Nélkül
A kapor őshazája a Földközi-tenger partvidékén található. Nevelése nem igényel sok időt, csak arra kell ügyelni, hogy naponta legalább hat-nyolc óra közvetlen napfény érje és a rendszeres öntözéséről sem szabad megfeledkeznünk.
A kapor egy ősi gyógynövény, amelyet még az egyiptomi írásos feljegyzések és Biblia is megemlít. Már több ezer évvel ezelőtt is bíztak és hittek csodálatos gyógyító erejében.
A kaporból készülhet tea, amely megnyugtatja az idegeket, az ideges gyomrot és az alvást is elősegíti. A kapormagtea a menstruációs görcsöket enyhíti. A magok rágcsálása frissíti a leheletet, hiszen a kaporban lévő illóolajok csíraölő és fertőtlenítő hatásokkal rendelkeznek.
A kapor A- és C-vitamint, illetve mangánt, folsavat és vasat is tartalmaz. Ezeken kívül van még benne kalcium, foszfor, réz, B6-vitamin, kálium, magnézium, niacin, fitonutriensek és rost. Az egészségre gyakorolt pozitív hatásai a vitaminoknak, az ásványi anyagoknak és a flavonoidoknak köszönhető.
A kaporolaj nemcsak a baktériumok, hanem a daganatos megbetegedések ellen is védelmet nyújt. A növényben található illóolaj segít közömbösíteni az olyan rákkeltő anyagokat, amelyek a cigarettafüstben, a szennyezett levegőben vagy a személyautók kipufogó gázában is megtalálhatók. Rákmegelőző hatását a benne lévő antioxidánsoknak is köszönheti.
A kapor serkenti az emésztést, hatásos álmatlanság, csuklás, hasmenés, menstruációs zavarok és légzési rendellenességek esetén. Erősíti az immunrendszert és meggátolja a csontbontó folyamatokat. Ez utóbbi tulajdonságát a benne lévő kalciumnak köszönheti, amely növeli a csontsűrűséget, illetve csökkenti a csontritkulás kialakulásának kockázatát. Védelmet nyújt az ízületi gyulladással szemben, hiszen gyulladáscsökkentő anyagokat is tartalmaz és még fájdalmat is csillapít. A kapor egy kitűnő szélhajtó gyógynövény és megakadályozza, hogy a bélrendszerben fertőzés alakuljon ki.
A kaporban lévő illóolajok serkentik a bél perisztaltikus mozgását, így enyhítve a székrekedést és annak kellemetlen tüneteit. A kapor az inzulinszintet is szabályozni képes.
A kapor az immunrendszert is megerősíti, mivel megakadályozza a mikrobális fertőzéseket az emberi szervezetben.
A kapor bizonyos hormonokat is képes stimulálni, amely segít a hölgyeknek a menstruációs ciklus beállításában.
A kapor egy csodálatos gyógynövény, amely nem csupán egyes betegségekre vagy betegségek megelőzésére javasolt, de segítségével növelhetjük a vitalitásunkat és a relaxációban is a segítségünkre lehet. Ezen kívül a fölösleges vizet, sót és a toxinokat is segít eltávolítani a szervezetből.